John Thomas Steinbock

John Thomas Steinbock (16. heinäkuuta 1937 – 5. joulukuuta 2010) oli katolisen kirkon yhdysvaltalainen pappi. Hän syntyi Los Angelesissa ja sai pappisvihkimyksensä kardinaali James Francis McIntyreltä 1. toukokuuta 1963. Piispaksi hänet vihittiin 14. heinäkuuta 1984; hänet oli 29. toukokuuta nimitetty Orangen hiippakunnan (Kalifornia) apulaispiispaksi ja Midilan titulaaripiispaksi. Pääkonsekraattorina toimi kardinaali Timothy Manning. 

Vuonna 1987 Steinbockista tuli Santa Rosan ja vuonna 1991 Fresnon hiippakunnan piispa. Elokuussa 2010 hänellä todettiin keuhkosyöpä (levinneisyysaste 3), ja hän kuoli joulukuussa Fresnon St. Agnes Medical Centerissä.

Lähteet 

Yhdysvaltalaiset katoliset piispat
Vuonna 1937 syntyneet
Vuonna 2010 kuolleet